H επικράτηση φιλοπόλεμης αντιρωσικής πολιτικής στην Πύλη, ύστερα από παρεμβάσεις του Γάλλου πρεσβευτή στην Kων/πολη, έκαναν τον Πέτρο να στραφεί για βοήθεια προς τους υπόδουλους Ορθόδοξους, χωρίς όμως να έχει κατά νου κάποιο σχέδιο για απελευθέρωσή τους. H ταπεινωτική ήττα που υπέστησαν τα Ρωσικά στρατεύματα από τα Τουρκικά κοντά στον ποταμό Προύθο (1711) θα αναγκάσει τους Ρώσους να αποσυρθούν από το Αζόφ. Tο μεγαλύτερο όμως πλήγμα για τη Ρωσία -με οικονομικές κυρίως διαστάσεις- ήταν ο αποκλεισμός της από τον Εύξεινο Πόντο. H ήττα αυτή των Ρώσων απογοήτευσε τους Έλληνες.